cyanic-selkie/wikianc huggingface dataset:
Global Positioning System
Το σύστημα ξεκίνησε από το Υπουργείο Άμυνας των ΗΠΑ και ονομάστηκε NAVSTAR GPS (Navigation Signal Timing and Ranging Global Positioning System). Το δορυφορικό αυτό σύστημα ρυθμίζεται καθημερινά από τη Βάση Πολεμικής Αεροπορίας Σρίβερ (Schriever) με κόστος 400 εκατομμύρια δολάρια το χρόνο.
Το παρελθόν
Τα σημεία του ορίζοντα, ή ακόμη και τα αστέρια, χρησιμοποιούνταν από την αρχαιότητα για τον προσανατολισμό των ανθρώπων. Ένα σταθερό άστρο στον ουρανό, με γνωστή γεωγραφική θέση ως προς το σημείο παρατήρησης, αποτελούσε σημείο αναφοράς και βοηθούσε τους ανθρώπους στο να βρουν τη σωστή πορεία τους. Στον προσανατολισμό συνέβαλαν αργότερα και άλλα μέσα, όπως η πυξίδα και ο εξάντας. Ωστόσο ο εξάντας είναι εύχρηστος μόνο για τον προσδιορισμό του γεωγραφικού πλάτους, ενώ η χρήση του για τον προσδιορισμό του γεωγραφικού μήκους είναι δύσκολη και εξαιρετικά σύνθετη, πράγμα που αποτελεί ένα σημαντικό μειονέκτημα για προσδιορισμό του στίγματος στην θάλασσα. Ως αποτέλεσμα, τον 17ο αιώνα, το Ηνωμένο Βασίλειο συνέστησε ένα συμβούλιο επιστημόνων, το οποίο θα επιβράβευε χρηματικά όποιον θα μπορούσε να εφεύρει ένα όργανο, το οποίο θα επέτρεπε τον ακριβή υπολογισμό και των δύο γεωγραφικών συντεταγμένων, δηλαδή μήκους και πλάτους.
Το 1761, ο Άγγλος ωρολογοποιός Τζον Χάρισσον (John Harrison), ύστερα από προσπάθειες δώδεκα ετών, κατασκεύασε ένα όργανο, το οποίο δεν ήταν άλλο από το γνωστό σημερινό χρονόμετρο. Σε συνδυασμό με τον εξάντα, το χρονόμετρο επέτρεπε τον υπολογισμό του στίγματος των πλοίων με εξαιρετική ακρίβεια (για τα δεδομένα της εποχής). Πέρασαν αρκετά χρόνια μέχρι να δημιουργηθούν τα πρώτα συστήματα εντοπισμού θέσης που βασίζονταν σε ηλεκτρομαγνητικά κύματα (ραντάρ, στα μέσα του 20ού αιώνα. Τα συστήματα αυτά χρησιμοποιήθηκαν ευρύτατα κατά τη διάρκεια του Δευτέρου Παγκοσμίου Πολέμου (και χρησιμοποιούνται ακόμη). Τα συστήματα εντοπισμού θέσης της εποχής αποτελούνταν από ένα δίκτυο σταθμών βάσης και κατάλληλους δέκτες.
Ανάλογα με την ισχύ του σήματος που λάμβανε κάθε δέκτης από σταθμούς γνωστής γεωγραφικής θέσης, σχηματίζονταν δύο ή περισσότερες συντεταγμένες, μέσω των οποίων προσδιοριζόταν η θέση των σημείων ενδιαφέροντος επάνω σε ένα χάρτη. Στην περίπτωση αυτή, όμως, συνέβαιναν υπήρχαν δύο διαφορετικά προβλήματα: Στην πρώτη περίπτωση η χρήση σταθμών βάσης, που θα εξέπεμπαν σήμα σε υψηλή συχνότητα, διέθεταν μεν υψηλή ακρίβεια εντοπισμού, αλλά είχαν μικρή εμβέλεια. Στη δεύτερη περίπτωση συνέβαινε το ακριβώς αντίθετο, δηλαδή ο σταθμός βάσης χρησιμοποιούσε μεν χαμηλή συχνότητα εκπομπής σήματος, προσφέροντας έτσι υψηλότερη εμβέλεια, αλλά και η ακρίβεια που παρείχε ήταν χαμηλή.
Έστω και με αυτά τα προβλήματα, η αρχή της χρήσης ραδιοκυμάτων για τον εντοπισμό της θέσης ενός σημείου είχε ήδη γίνει. Το Global Positioning System στη σημερινή του μορφή βασίζεται σε παρεμφερή τεχνολογία. Συνδυάζει όλες τις μεθόδους που είχαν χρησιμοποιηθεί στον ουρανό, δηλαδή την τεχνολογία των ηλεκτρομαγνητικών κυμάτων καθώς και την παρατήρηση ενός –τεχνητού αυτή τη φορά- ουράνιου σώματος. Οι σταθμοί βάσης που λαμβάνουν και δέχονται τα απαραίτητα ηλεκτρομαγνητικά κύματα δεν είναι πλέον επίγειοι, αλλά εδρεύουν σε δορυφόρους.
Ένα δίκτυο πολυάριθμων (24 - 32) δορυφόρων που βρίσκεται σε σταθερή θέση γύρω από τον πλανήτη μας, βοηθά τους δέκτες GPS να παραγάγουν το ακριβές στίγμα ενός σημείου οπουδήποτε στον κόσμο. Όταν, το 1957, πραγματοποιήθηκε η εκτόξευση του δορυφόρου Σπούτνικ, οι άνθρωποι είχαν ήδη αντιληφθεί ότι ένα τεχνητό ουράνιο σώμα κοντά στη Γη είναι δυνατό να χρησιμοποιηθεί για να εντοπιστεί η θέση ενός σημείου πάνω στον πλανήτη. Αμέσως μετά την εκτόξευσή του, οι ερευνητές του Ινστιτούτου Τεχνολογίας της Μασαχουσέτης (ΜΙΤ) διαπίστωσαν ότι το σήμα που λαμβανόταν από τον δορυφόρο αυξανόταν καθώς αυτός πλησίαζε προς το επίγειο σημείο παρατήρησης και μειωνόταν όταν ο δορυφόρος απομακρυνόταν από αυτό. Αυτό ήταν και το πρώτο βήμα για την υλοποίηση της τεχνολογίας που σήμερα αποκαλείται Global Positioning System. Με τον ίδιο τρόπο που η θέση ενός δορυφόρου μπορούσε να εντοπιστεί ανάλογα με την ισχύ του σήματος που λαμβάνεται από αυτόν, υπήρχε και η δυνατότητα να συμβεί το ακριβώς αντίθετο: Ο δορυφόρος να εντοπίσει την ενός σημείου θέση με ιδιαίτερη ακρίβεια. Στην πραγματικότητα ένας δορυφόρος δεν είναι αρκετός για να υπάρξουν ακριβή αποτελέσματα, αλλά απαιτούνται τουλάχιστον τρεις, όπως θα δούμε στη συνέχεια.
Το GPS αρχικά δημιουργήθηκε αποκλειστικά για στρατιωτική χρήση και ανήκε στη δικαιοδοσία του αμερικανικού Υπουργείου Εθνικής Άμυνας. Στα μέσα της δεκαετίας του 1960 το σύστημα δορυφορικής πλοήγησης, γνωστό τότε με την ονομασία Transit System, χρησιμοποιήθηκε ευρέως από το αμερικανικό ναυτικό. Απαιτήθηκαν αρκετές δεκαετίες, μέχρι δηλαδή τα μέσα της δεκαετίας του 1990, ώστε το σύστημα GPS να εξελιχθεί, να γίνει ιδιαίτερα ακριβές και να αρχίσει να διατίθεται για ελεύθερη χρήση από το ευρύ κοινό.
Λειτουργικά τμήματα
thumb|300px|right|Αναπαράσταση του αρχικού σχεδίου του συστήματος GPS, με 24 δορυφόρους GPS (4 δορυφόροι σε καθεμία από τις 6 τροχιές). Οι αριθμοί δείχνουν την εξέλιξη του αριθμού των ορατών δορυφόρων από ένα σημείο (45º Βόρεια) που δείχνει το βέλος. Ο ρυθμός χρόνου της αναπαράστασης, είναι 2.880 φορές ταχύτερος από τον πραγματικό ρυθμό χρόνου (κάθε μισό λεπτό αντιπροσωπεύει 24 ώρες). Το σύστημα εντοπισμού θέσης GPS σχηματίζει ένα παγκόσμιο δίκτυο, με εμβέλεια που καλύπτει ξηρά, θάλασσα και αέρα. Εξαιτίας αυτής της έκτασής του, είναι απαραίτητος ο διαχωρισμός του σε επιμέρους τμήματα όπου πραγματοποιούνται όλες οι λειτουργίες του αλλά και ο συντονισμός του. Αναλυτικά, τα τμήματα αυτά είναι:
Όλοι οι δορυφόροι βρίσκονται σε ύψος 12.552 μιλίων (20.200 χιλιομέτρων) πάνω από την επιφάνεια της θάλασσας και εκτελούν δύο περιστροφές γύρω από τη Γη κάθε 24ωρο. Η κατασκευάστρια εταιρεία είναι η Rockwell International, η εκτόξευσή τους πραγματοποιήθηκε από το ακρωτήριο Canaveral, ενώ η τροφοδοσία τους με ηλεκτρική ενέργεια πραγματοποιείται μέσω των φωτοβολταϊκών συστημάτων που διαθέτουν.
Οι περιοχές αυτές είναι οι εξής: α) Κολοράντο (ΗΠΑ) β) Χαβάη (Ανατολικός Ειρηνικός Ωκεανός) γ) Ascension Island (Ατλαντικός Ωκεανός) δ) Diego Garcia (Ινδικός Ωκεανός) ε) Kwajalein (Δυτικός Ειρηνικός Ωκεανός)
Ο κυριότερος σταθμός βάσης είναι αυτός του Κολοράντο, ο οποίος είναι μάλιστα και ο μοναδικός που βρίσκεται στην ξηρά. Αναλαμβάνει τον έλεγχο της σωστής λειτουργίας των εναπομεινάντων τεσσάρων σταθμών, καθώς και τον συντονισμό τους. Σημειώνοντας τη θέση των σταθμών αυτών πάνω σε έναν παγκόσμιο χάρτη, παρατηρεί κανείς ότι η διάταξή τους δεν είναι τυχαία, αλλά ακολουθούν μια γραμμή παράλληλη με τα γεωγραφικά μήκη της Γης.
Φορητές συσκευές GPS
Η μεγάλη εξάπλωση της χρήσης του GPS οφείλεται και στη διάδοση των, οικονομικά προσιτών, φορητών δεκτών GPS για πεζούς ή οχήματα και των γενικών υπολογιστικών συσκευών (όπως τα PDA) με ενσωματωμένο δέκτη GPS. Ένας φορητός δέκτης αποτελείται από:
thumb|300px|right|GPS δορυφορική πλοήγηση, σε smartphone, πάνω σε ποδήλατο. Οι ισχυροί μικροελεγκτές και η μεγάλη μνήμη των σύγχρονων φορητών δεκτών έχουν κάνει δυνατή την ύπαρξη διάφορων απλών και εξελιγμένων βοηθημάτων εύρεσης θέσης και πλοήγησης. Π.χ. μπορούμε να βλέπουμε τη διαδρομή που έχουμε ήδη κάνει, να κάνουμε μεγέθυνση πάνω στο χάρτη ή να εισάγουμε προορισμό και ο δέκτης να βρίσκει τη βέλτιστη διαδρομή (λειτουργία πλοήγησης). Σχεδόν πάντα υπάρχει η δυνατότητα ορισμού σημείων στο χάρτη ως προτιμώμενων ή ακόμη και κατάλογος με σημεία ενδιαφέροντος, όπως πρατήρια βενζίνης, καταστήματα και αξιοθέατα. Στα μοντέλα για αυτοκίνητο συνήθως υπάρχει η δυνατότητα φωνητικών οδηγιών, κατά τη λειτουργία πλοήγησης, ώστε ο οδηγός να μη χρειάζεται να κυττά την οθόνη. Επίσης, κυκλώματα δεκτών GPS αρχίζουν να ενσωματώνονται και σε κινητά τηλέφωνα και άλλες συσκευές, όπως ψηφιακές φωτογραφικές μηχανές. Στο κοντινό μέλλον οι φορητοί δέκτες GPS θα βρίσκουν μεγάλη εφαρμογή και στα άτομα με αναπηρία, όπως οι τυφλοί, οι οποίοι έχουν την δυνατότητα να ζητούν προορισμό και να ακούν φωνητικές οδηγίες από το δέκτη GPS.
Εξωτερικοί σύνδεσμοι
Κατηγορία:Γεωδαισία Κατηγορία:Ραδιοναυτιλία Κατηγορία:Δορυφορικά συστήματα πλοήγησης
Σεγκούντα Ντιβιζάο ντε Όνρα 1995–96
Η Σεγκούντα Ντιβιζάο ντε Όνρα 1995–96 ήταν η 6η περίοδος της Σεγκούντα Ντιβιζάο ντε Όνρα και η 62η αναγνωρισμένη περίοδος του β΄ επιπέδου ποδοσφαίρου στην Πορτογαλία.
Προεπισκόπηση
Στη διοργάνωση συμμετείχαν 18 ομάδες με την Ρίο Άβε ΦΚ να κερδίζει το πρωτάθλημα και μαζί με τις Βιτόρια Σετούμπαλ και ΣΚ Εσπίνιο να προβιβάζονται στην Πριμέιρα Λίγκα. Οι ΚΝ Νασιονάλ, ΦΚ Φαμαλισάο και ΑΝ Οβαρένσε υποβιβάστηκαν στη Σεγκούντα Ντιβιζάο.
Βαθμολογία
Η τελική βαθμολογία του πρωταθλήματος ήταν:
Εξωτερικοί σύνδεσμοι
Κατηγορία:Σεγκούντα Λίγκα Κατηγορία:Εγχώρια ποδοσφαιρικά πρωταθλήματα 1995-1996
1-φθοροβουτάνιο
To 1-φθοροβουτάνιο είναι οργανική χημική ένωση, που περιέχει άνθρακα, υδρογόνο και φθόριο, με χημικό τύπο C4H9F, αλλά συχνά αποδίδεται με το σύντομο συντακτικό τύπο CH3CH2CH2CH2F. Ανήκει στην ομόλογη σειρά των αλαλκανίων, δηλαδή στους άκυκλους κορεσμένους αλυδρογονάνθρακες. Το καθαρό 1-φθοροβουτάνιο, στις «συνηθισμένες συνθήκες», δηλαδή θερμοκρασία 25°C και πίεση 1 atm, είναι υγρό. Με βάση το χημικό τύπο του έχει τα ακόλουθα τρία (3) ισομερές θέσης:
Ονοματολογία
Η ονομασία «φθοροβουτάνιο» προέρχεται από την ονοματολογία κατά IUPAC. Συγκεκριμένα, το πρόθεμα «βουτ-» δηλώνει την παρουσία τεσσάρων (4) ατόμων άνθρακα ανά μόριο της ένωσης, το ενδιάμεσο «-αν-» δείχνει την παρουσία μόνο απλών δεσμών μεταξύ ατόμων άνθρακα στο μόριο και η κατάληξη «-ιο» φανερώνει ότι δεν περιέχει χαρακτηριστικές ομάδες που έχουν χαρακτηριστικές καταλήξεις. Το αρχικό πρόθεμα «φθορο-» δηλώνει την παρουσία ενός (1) ατόμου φθορίου ανά μόριο της ένωσης. Τέλος, ο αρχικός αριθμός θέσης «1-», δηλώνει τον αριθμό θέσης του ατόμου του άνθρακα με το οποίο ενώνεται το άτομο του φθορίου, για να διαχωριστεί η ένωση από την ισομερή της 2-φθοροβουτάνιο.
Με υποκατάσταση υδροξυλίου από φθόριο
Με επίδραση υδροφθορίου (HF) σε 1-βουτανόλη (CH3CH2CH2CH2OH) :
Με υποκατάσταση χλωρίου από φθόριο
Με επίδραση φθοριούχου υφυδραργύρου (Hg2F2) σε 1-χλωροβουτάνιο (CH3CH2CH2CH2Cl) :
Με προσθήκη φθοραιθανίου σε αιθένιο
Με προσθήκη φθοραιθάνιου σε αιθένιο παράγεται 1-φθοροβουτάνιο ::
Με προσθήκη φθορομεθανίου σε κυκλοπροπάνιο
Με προσθήκη φθορομεθανίου σε κυκλοπροπάνιο παράγεται 1-φθοροβουτάνιο : 40px|κυκλοπροπάνιο
Με προσθήκη υδροφθορίου σε κυκλοβουτάνιο
Με προσθήκη υδροφθορίου (ΗF) σε κυκλοβουτάνιο παράγεται 1-φθοροβουτάνιο : 40px|κυκλοβουτάνιο
Υποκατάσταση από υδροξύλιο
Κατά την υδρόλυσή του με εναιώρημα υδροξειδίου του αργύρου (AgOH) σχηματίζεται 1-βουτανόλη (CH3CH2CH2CH2OH) :
Υποκατάσταση από αλκινύλιο
Με αλκινικά άλατα (RC≡CNa) σχηματίζει αλκίνιο (RC≡CCH2CH2CH2CH3). Π.χ. :
Υποκατάσταση από ακύλιο
Με καρβονικά άλατα (RCOONa) σχηματίζει καρβονικό βουτυλεστέρα (RCOOCH2CH2CH2CH3) :
Υποκατάσταση από κυάνιο
Με κυανιούχο νάτριο (NaCN) σχηματίζει πεντανονιτρίλιο (CH3CH2CH2CH2CN) :
Υποκατάσταση από αλκύλιο
Με αλκυλολίθιο (RLi) σχηματίζει αλκάνιο :
Υποκατάσταση από σουλφυδρίλιο
Με όξινο θειούχο νάτριο (NaSH) σχηματίζει 1-βουτανοθειόλη (CH3CH2CH2CH2SH) :
Υποκατάσταση από σουλφαλκύλιο
Με θειολικό νάτριο (RSNa) σχηματίζει αλκυλοβουτυλοθειαιθέρα (RSCH2CH2CH2CH3) :
Υποκατάσταση από αμινομάδα
Με αμμωνία (NH3) σχηματίζει 1-βουταναμίνη (CH3CH2CH2CH2NH2) :
Υποκατάσταση από αλκυλαμινομάδα
Με πρωυτοταγείς αμίνες (RNH2) σχηματίζει N-αλκυλο-1-βουταναμίνη (RNHCH2CH2CH2CH3) :
Υποκατάσταση από διαλκυλαμινομάδα
Με δευτεροταγείς αμίνες (R'NHR) σχηματίζει N,N-διαλκυλο-1-βουταναμίνη [R'N(CH2CH2CH2CH3)R] :
Υποκατάσταση από τριαλκυλαμινομάδα
Με τριτοταγείς αμίνες [R'N(R)R"] σχηματίζει φθοριούχο N,N,N-τριαλκυλοβουτυλαμμώνιο {[R'N(CH2CH2CH2CH3)(R)R"]F} :
Υποκατάσταση από φωσφύλιο
Με φωσφίνη σχηματίζει 1-βουτανοφωσφαμίνη :
Υποκατάσταση από νιτροομάδα
Με νιτρώδη άργυρο (AgNO2) σχηματίζει 1-νιτροβουτάνιο (CH3CH2CH2CH2NO2) :
Υποκατάσταση από φαινύλιο
Με επίδραση τύπου Friedel-Crafts σε βενζολίου παράγεται βουτυλοβενζόλιο:
Περιφθορίωση
Το 1-φθοροβουτάνιο αντιδρά με το τριφθοριούχο κοβάλτιο, αντικαθιστώντας όλα τα άτομα υδρογόνου με άτομα φθορίου. Έτσι παράγεται (κυρίως) δεκαφθοροβουτνιο :
Παραγωγή οργανομεταλλικών ενώσεων
2. Με μαγνήσιο (Mg) σχηματίζει βουτυλομαγνησιοφθορίδιο :
Αναγωγή
1. Με λιθιοαργιλλιοϋδρίδιο (LiAlH4) παράγεται βουτάνιο. :
2. Με «υδρογόνο εν τω γενάσθαι», δηλαδή μέταλλο + οξύ παράγεται βουτάνιο. :
3. Με σιλάνιο, παρουσία τριφθοριούχου βορίου, παράγεται βουτάνιο :
4. Αναγωγή από ένα αλκυλοκασσιτεράνιο. Π.χ. :
Αντιδράσεις προσθήκης
1. Σε αλκένια. Π.χ. με αιθένιο (CH2=CH2) παράγει 1-φθορεξάνιο (CH3CH2CH2CH2CH2CH2F) :
2. Σε αλκίνια. Π.χ. με αιθίνιο (HC≡CH) παράγει 1-φθορο-1-εξένιο (CH3CH2CH2CH2CH=CHF) :
3. Η αντίδραση του 1-φθοροβουτανίου με συζυγή αλκαδιένια αντιστοιχεί κυρίως σε 1,4-προσθήκη, αν και είναι επίσης δυνατές η 1,2-προσθήκη και η 3,4-προσθήκη, με τη χρήση κατάλληλων συνθηκών. Π.χ : (1,4-προσθήκη)
(1,2-προσθήκη)
(3,4-προσθήκη) 4. Σε κυκλοαλκάνια που έχουν τριμελή ή τετραμελή δακτύλιο. Π.χ. με κυκλοπροπάνιο παράγει 1-φθορεπτάνιο : 40px|κυκλοπροπάνιο 5. Σε ετεροκυκλικές ενώσεις που έχουν τριμελή ή τετραμελή δακτύλιο. Π.χ. με εποξυαιθάνιο παράγει βουτοξυ-2-φθοραιθάνιο : 30 px
Αντίδραση απόσπασης
Με απόσπαση υδροφθορίου (HF) από 1-φθοροβουτάνιο παράγεται 1-βουτένιο :
Πηγές
Κατηγορία:Αλκυλαλογονίδια Κατηγορία:Οργανικές ενώσεις φθορίου Κατηγορία:Αλοβουτάνια
BG
Η συντομογραφία λατινικών χαρακτήρων BG ή Bg (στην αγγλική γλώσσα προφέρεται μπι-τζι) μπορεί να αναφέρεται:
Επιχείρηση Βαλκυρία
thumb|right|Άγαλμα προς τιμή των συνωμοτών του σχεδίου Βαλκυρία, στο [[Βερολίνο]] Η επιχείρηση Βαλκυρία (γερμ.: Operation Walküre) ήταν ένα σχέδιο του ναζιστικού στρατού σε περίπτωση γενικής διάλυσης της πολιτικής τάξης του έθνους, το οποίο στόχευε στη συνέχιση της άσκησης της εξουσίας από τους Ναζί.
Αργότερα, το σχέδιο αυτό χρησιμοποιήθηκε για την οργάνωση ενός πραξικοπήματος ενάντια στο χιτλερικό καθεστώς. Στο νέο αυτό σχέδιο περιλαμβανόταν και η δολοφονία του Χίτλερ. Η απόπειρα δολοφονίας πραγματοποιήθηκε στις 20 Ιουλίου 1944, αλλά απέτυχε. Στη συνέχεια, το σχέδιο τέθηκε σε εφαρμογή αλλά οι πιστοί στον Χίτλερ στρατιωτικοί κατέπνιξαν το πραξικόπημα.
Η πρωτότυπη επιχείρηση Βαλκυρία
To αρχικό σχέδιο Βαλκυρία είχε προταθεί από το επιτελείο του Στρατηγού Φρίντριχ Όλμπριχτ, σε περίπτωση εσωτερικών αναταραχών, και είχε εγκριθεί από τον Χίτλερ. Το σχέδιο επρόκειτο να τεθεί σε εφαρμογή στην περίπτωση εξέγερσης των εκατομμυρίων αιχμαλώτων ή ξένων εργατών, που εργάζονταν στα κατεχόμενα εδάφη της Γερμανίας, ή ακόμη και από βομβαρδισμό της χώρας από τους Συμμάχους. Το σχέδιο απέβλεπε στη συνέχιση της άσκησης της εξουσίας από τον ναζιστικό καθεστώς.
Ιστορικό υπόβαθρο
Ήδη από το 1938, ο επιθετικός γερμανικός επεκτατισμός υποδαύλιζε συνωμοσίες κατά του Χίτλερ, στα ανώτατα κλιμάκια του στρατού. Η παθητική στάση της Βρετανίας και της Γαλλίας (Διάσκεψη του Μονάχου), επανέφερε τα σχέδια αυτά εκ νέου, με την έναρξη του Β' Παγκοσμίου Πολέμου. Βασικοί πρωταγωνιστές των συγκεκριμένων δολοπλοκιών ήταν οι Λούντβιχ Μπεκ, Βίλχελμ Κανάρις και Έρβιν φον Βιτσλέμπεν. Ωστόσο, η επιτυχία του Blitzkrieg σε όλα τα μέτωπα, περιόρισε τον κύκλο των πρόθυμων συμμετεχόντων. Εξάλλου, απ' το 1934, όταν ο Χίτλερ κατέλαβε την εξουσία, ως το 1944 είχαν πραγματοποιηθεί 27 απόπειρες δολοφονίες εναντίον του.
Σκοπός
Το 1942 ο Συνταγματάρχης Κλάους φον Στάουφενμπεργκ και ο Υποστράτηγος Χένινγκ φον Τρέσκοβ συνέλαβαν την ιδέα να χρησιμοποιήσουν το σχέδιο Βαλκυρία για να ανατρέψουν το χιτλερικό καθεστώς και να αναλάβουν την εξουσία. Σύμφωνα με ιστορικές μαρτυρίες της περιόδου, τα κίνητρα των συνωμοτών πήγαζαν κυρίως από την πρόθεση να προλάβουν την ολοσχερή καταστροφή της Γερμανίας και να περισώσουν -στα λογικά πλαίσια- το ηθικό της κύρος.
Το σχεδιαζόμενο πραξικόπημα είχε ως στόχο την πτώση του Χίτλερ, ως προϋπόθεση διαπραγματεύσεων με τους Συμμάχους. Επιπλέον, οι συμμετέχοντες του σχεδίου ήθελαν με το παράδειγμά τους να αποδείξουν στις επόμενες γενιές ότι πράγματι υπήρξαν Γερμανοί που είχαν συνείδηση του εγκληματικού ναζιστικού καθεστώτος.
Σχεδιασμός
Ο Στρατηγός Λούντβιχ Μπεκ και ο Καρλ Γκέρντελερ είχαν από κοινού καταρτίσει προσχέδιο Συντάγματος για την επόμενη μέρα της πτώσης του Ναζισμού, και προέβλεπαν σχηματισμό κυβέρνησης εκ προσωπικοτήτων. Μόλις οι πραξικοπηματίες αναλάμβαναν τις τύχες της χώρας, θα προχωρούσαν στη στοιχειώδη αποκατάσταση των θεμελιωδών δημοκρατικών ελευθεριών, όχι όμως και στην άμεση αποκατάσταση του κοινοβουλευτισμού. Στη νέα κυβέρνηση, Καγκελάριος της νέας κυβέρνησης θα ήταν ο Καρλ Γκέρντελερ.
Οι εμπλεκόμενοι στη συνωμοσία είχαν προσεγγίσει τουλάχιστον μια φορά τον Χάινριχ Χίμλερ, προσφέροντάς του την προστασία τους, εφόσον βοηθούσε στην απομάκρυνση του Χίτλερ και εξασφάλιζε διαπραγματεύσεις ειρήνης με τον εχθρό. Αξίζει να σημειωθεί ότι την εξόντωση του Χίτλερ είχαν θέσει πολλοί αξιωματικοί ως όρο για τη συμμετοχή τους.
Όλες τις γραπτές εντολές χειριζόντουσαν η σύζυγος του Τρέσκοβ, Έρικα, και η γραμματέας του, Μαργκαρέτε φον Όβεν. Και οι δυο γυναίκες φορούσαν γάντια, για να μην αφήσουν δακτυλικά αποτυπώματα.
Σημασία
Μετά την απόβαση των συμμαχικών δυνάμεων στη Νορμανδία τον Ιούνιο του 1944, οι γερμανικές δυνάμεις ήταν ανάμεσα στις δυνάμεις των δυτικών και των Σοβιετικών, χωρίς έτσι να ελπίζουν σε μια θετική κατάληξη του πολέμου. Η απόπειρα επομένως, είχε ελάχιστη σημασία για τους Συμμάχους, οι οποίοι ήταν αποφασισμένοι να επιβάλουν στο Τρίτο Ράιχ την άνευ όρων παράδοση και όχι να διαπραγματευτούν με μια στρατιωτική χούντα. Με βάση, ωστόσο, τα τεράστια στρατιωτικά πλεονεκτήματα που θα αποκόμιζαν οι συμμαχικές δυνάμεις, θεωρείται δεδομένο πως με αυτόν τον τρόπο θα επεσπεύδετο το τέλος του πολέμου και θα σώζονταν εκατομμύρια άνθρωποι.
Πρώτες απόπειρες δολοφονίας
Στις αρχές Ιουλίου του 1944, το σχέδιο ήταν έτοιμο να τεθεί σε εφαρμογή. Ο στρατηγός Χέλμουτ Στιφ θα δολοφονούσε τον Χίτλερ στις 7 του μήνα κοντά στο Σάλτσμπουργκ, αλλά την τελευταία στιγμή αρνήθηκε. Τελικά, αποφασίστηκε ότι ο Στάουφενμπεργκ θα δολοφονούσε τον Χίτλερ τοποθετώντας εκρηκτικά στην αίθουσα συσκέψεων, καθώς ήταν ο μόνος από τους συνωμότες που είχε ως επιτελικός αξιωματικός άμεση πρόσβαση στον Χίτλερ. Στις 11 Ιουλίου, όμως, από τη συνάντηση του επιτελείου απουσίαζαν ο Χάινριχ Χίμλερ και ο Χέρμαν Γκέρινγκ, τους οποίους οι συνωμότες σχεδίαζαν επίσης να σκοτώσουν. Έτσι, ακυρώθηκε και η απόπειρα αυτή. Άλλη μια απόπειρα θα πραγματοποιούνταν στις 15: στην αίθουσα συσκέψεων, ο Χίμλερ και ο Γκέρινγκ ήταν παρόντες, αλλά ο ίδιος ο Χίτλερ έφυγε την τελευταία στιγμή.
Απόπειρα της 20ής Ιουλίου και επακόλουθα
thumb|right|Ο [[Χίτλερ δείχνει στον Μουσολίνι την αίθουσα, όπου έγινε η απόπειρα δολοφονίας του]]
Τελικά, η απόπειρα δολοφονίας πραγματοποιήθηκε στις 20 Ιουλίου του 1944, στο καταφύγιο του Χίτλερ, Wolfsschanze, στη σημερινή Πολωνία. Ο ίδιος ο Στάουφενμπεργκ τοποθέτησε την εκρηκτική ύλη, κρυμμένη σε χαρτοφύλακα, κοντά στον Χίτλερ και έφυγε από την αίθουσα. Μόνο τέσσερις από τους 24 παρευρισκόμενους τραυματίστηκαν θανάσιμα, ενώ ο στόχος σώθηκε. Εν τω μεταξύ, ο Στάουφενμπεργκ κατέφθασε αεροπορικώς στο Βερολίνο, προκειμένου να οδηγήσει το πραξικόπημα. Τελικά οι συνωμότες απέτυχαν καθώς πολλοί αξιωματικοί αρνήθηκαν να εκτελέσουν τις διαταγές, αφότου μαθεύτηκε ότι ο Φύρερ παρέμενε ζωντανός.
Μετά την αντιμετώπιση του πραξικοπήματος, η Gestapo προχώρησε στη σύλληψη τουλάχιστον 7.000 ατόμων, από τα οποία τα 4.980 εκτελέστηκαν. Οι Κλάους φον Στάουφενμπεργκ, Βέρνερ φον Χέφτεν, Φρίντριχ Όλμπριχτ και Άλμπρεχτ φον Κβιρνχάιμ εκτελέστηκαν στο Βερολίνο. Ακόμη και στις παραμονές πτώσης του ναζιστικού καθεστώτος, δηλαδή την άνοιξη του 1945, τα SS δολοφόνησαν συνωμότες όπως τον Βίλχελμ Κανάρις και τον Ντίτριχ Μπονχέφερ.
Η αποτυχία ανατροπής του καθεστώτος αποτέλεσε την τελευταία δράση της ενδογερμανικής αντίστασης κατά του Ναζισμού. Ο Χίτλερ, πεπεισμένος ότι σώθηκε από θεία πρόνοια, αποφάσισε να πολεμήσει μέχρις εσχάτων και έτσι συνεχίστηκε ο πόλεμος.
Στη σύγχρονη κουλτούρα
Η συνωμοσία για την ανατροπή του ναζιστικού καθεστώτος και τη δολοφονία του Χίτλερ, έχει εμπνεύσει αρκετές ταινίες. Πιο σημαντικές είναι η γερμανική τηλεταινία Stauffenberg και η ταινία του Μπράιαν Σίνγκερ Επιχείρηση Βαλκυρία (Valkyrie), με τον Τομ Κρουζ στο ρόλο του Στάουφενμπεργκ.
Το σχέδιο αναφέρεται επίσης, στο βιντεοπαιχνίδι Medal of Honor: Frontline και στο γαλλικό κόμικ Je suis légion.
Κύριοι συνωμότες
Αμφίβολη θεωρείται η συμμετοχή του λαοφιλούς στρατάρχη Έρβιν Ρόμελ στη συνωμοσία, ο οποίος γνώριζε για τη συνωμοσία. Ο Χίτλερ, απειλώντας τον ότι αν δεν το έκανε θα σκότωνε και την οικογένειά του, τον ανάγκασε να αυτοκτονήσει.
Εξωτερικοί σύνδεσμοι
Κατηγορία:Γερμανική Αντίσταση Ε
Κύκλος απόκλισης
Κύκλος απόκλισης ή παράλληλος κύκλος αστέρος ονομάζεται ο κύκλος που διαγράφει κάθε αστέρας κατά την φαινομενική περιστροφή της ουράνιας σφαίρας.
Κατηγορία:Ουράνιο σύστημα συντεταγμένων
Αλεξάντερ Γιερεμέγιεφ
Ο Αλεξάντερ Τόμας Γιερεμέγιεφ (γεννημένος 12 Οκτωβρίου 1993) είναι Σουηδός επαγγελματίας ποδοσφαιριστής που αγωνίζεται ως επιθετικός στον Παναθηναϊκό.
Έργκριτε ΙΣ
Γεννημένος στην Κούνγκσμπακα, άρχισε να παίζει για την τοπική ομάδα της Τόλο πριν ενταχθεί στην Έργκριτε το 2005. Αφού προχώρησε στην ακαδημία και σημείωσε πέντε γκολ σε ένα παιχνίδι νέων εναντίον της Μάλμε, επιλέχθηκε για την πρώτη ομάδα σε έναν αγώνα πρωταθλήματος εναντίον της Κρίστιανσταντς τον Σεπτέμβριο του 2011. Έκανε το ντεμπούτο του στο ίδιο παιχνίδι, αντικαθιστώντας τον Danny Ervik στο 75' ενώ έχαναν με σκορ 2-3, αλλά κατάφερε να βοηθήσει την ομάδα να κερδίσει αργότερα με 4-3.
Ο Γιερεμέγιεφ υπέγραψε επαγγελματικό συμβόλαιο το 2011. Σκόραρε το πρώτο του γκολ σε έναν φιλικό αγώνα εναντίον της Κβίντινγκ στις 28 Μαρτίου του επόμενου έτους, σκοράροντας ένα λεπτό αφού μπήκε αλλαγή. Ωστόσο, κατάφερε να σημειώσει μόνο δύο παιχνίδια πρωταθλήματος κατά τη διάρκεια της σεζόν του 2012 όταν η Έργκριτε κέρδισε την Division 1. Εν τέλει, αποφάσισε να φύγει από τον σύλλογο τον Ιανουάριο του 2013 λόγω έλλειψης χρόνου παιχνιδιού.
Κβίντινγκ
Ο Γιερεμέγιεφ υπέγραψε μακροχρόνιο συμβόλαιο με την ομάδα της Division 1 Qviding στις 28 Ιανουαρίου 2013, ως ελεύθερος. Η σεζόν του 2013 ήταν η πρώτη του ως βασικός παίκτης, σκοράροντας 14 γκολ σε 21 αγώνες πρωταθλήματος - σχεδόν τα μισά από τα συνολικά 33 γκολ της ομάδας, καταλήγοντας να είναι ο δεύτερος σκόρερ στην κατηγορία. Το ρεκόρ του τον έκανε ελκυστικό σε επαγγελματικούς συλλόγους και στις 26 Οκτωβρίου 2013 υπέγραψε στην Χέκεν. Ο Γιερεμέγιεφ εξέφρασε στη συνέχεια ευγνωμοσύνη στον προπονητή της Κβίντινγκ, Μπόσκο Όροβιτς.
Χέκεν
Έκανε το ντεμπούτο του για τη Χέκεν σε μια ήττα 3–1 ενάντια της Έλφσμποργκ στις 4 Απριλίου 2014.
Μάλμε
Τον Ιούλιο του 2016, υπέγραψε στη Μάλμε με συμβόλαιο δυόμισι ετών.
Επιστροφή στην Χέκεν
Το καλοκαίρι του 2018, επέστρεψε στην Χέκεν.
Ντιναμό Δρέσδης
Στις 13 Αυγούστου 2019, η Ντιναμό Δρέσδης ανακοίνωσε την απόκτησή του με διετές συμβόλαιο. Στις 18 Αυγούστου 2019, σκόραρε στο ντεμπούτο του το νικητήριο γκολ σε μια νίκη 2-1 εντός έδρας ενάντια της 1. ΦΚ Χάιντενχαϊμ. Μετά από άλλες 5 εμφανίσεις και ένα γκολ, έσκισε το μυ της γάμπας του σε μια ήττα 4–1 από την τοπική αντίπαλο Ερτσγκεμπίργκε Άουε στις 29 Σεπτεμβρίου 2019, αποκλείοντάς τον μέχρι τα τέλη Οκτωβρίου.
Παναθηναϊκός
Μετά από δεύτερη επιστροφή στην Χέκεν, όπου σημείωσε 33 γκολ σε 55 εμφανίσεις, ο Παναθηναϊκός ανακοίνωσε την απόκτησή του στις 20 Ιανουαρίου του 2023. Όμως, έγινε σύντομα γνωστό ότι θα πήγαινε με μορφή δανεισμού στον Λεβαδειακό μέχρι το τέλος της σεζόν.
Λεβαδειακός
Στις 21 Ιανουαρίου 2023, ο Λεβαδειακός απέκτησε τον Γιερεμέγιεφ με μορφή δανεισμού από τον Παναθηναϊκό ως το τέλος της σεζόν.
Διεθνής καριέρα
Στις 8 Ιανουαρίου 2019, έκανε το ντεμπούτο του με την Εθνική Σουηδίας ως βασικός, σε φιλικό με την Φινλανδία.
Διακρίσεις
Μάλμε
Ατομικά
Εξωτερικοί Σύνδεσμοι
Κατηγορία:Ποδοσφαιριστές Ντιναμό Δρέσδης Κατηγορία:Ποδοσφαιριστές Μάλμε ΦΦ Κατηγορία:Ποδοσφαιριστές ΜΚ Χέκεν Κατηγορία:Ποδοσφαιριστές Έργκριτε ΙΣ Κατηγορία:Ποδοσφαιριστές 2. Μπουντεσλίγκα Κατηγορία:Ποδοσφαιριστές Άλσβενσκαν Κατηγορία:Ποδοσφαιριστές Εθνικής Σουηδίας Κατηγορία:Ποδοσφαιριστές Λεβαδειακού Κατηγορία:Ποδοσφαιριστές Παναθηναϊκού Κατηγορία:Σελίδες με μη επιθεωρημένες μεταφράσεις
Ώρα Καμτσάτκα
Η ώρα Καμτσάτκα (PETT) (камчатское время, kamchatskoye vremya), επίσης γνωστή ως Ώρα Ανάντιρ(ΑΝΑΤ), είναι ζώνη ώρας στη Ρωσία, που πήρε το όνομά της από τηνχερσόνησο Καμτσάτκα. Βρίσκεται 12 ώρες, δηλαδή μισή μέρα μπροστά από τον Συγχρονισμένο Παγκόσμιο Χρόνο και 9 ώρες μπροστά την ώρα Μόσχας. Η ζώνη ώρας χρησιμοποιείται στα δύο ανατολικότερα ομοσπονδιακά υποκείμενα της Ρωσίας και πριν την ανασυγκρότηση των ζωνών ώρας το 2010.
Η θερινή ώρα Καμτσάτκα (PETST) αντιστοιχεί στη ζώνη ώρας UTC+13, αλλά εξακολουθεί να είναι 9 ώρες μπροστά από τη θερινή ώρα Μόσχας (MSD+9). Αυτό δεν ισχύει σήμερα, από την αλλαγή του 2014 όπου χρησιμοποιείται σήμερα σε όλη τη χώρα η μόνιμη χειμερινή ώρα.
Στις 28 Μαρτίου 2010, όταν οι περισσότερες περιφέρειες στη Ρωσία άλλαζαν στη θερινή ώρα μια ώρα μπροστά, οι δύο ρωσικές περιφέρειες που χρησιμοποιούσαν την ώρα Καμτσάτκα, το Κράι Καμτσάτκα και ο αυτόνομος θύλακας Τσουκότκα, διατηρήθηκε στη ζώνη ώρας UTC+12 όπου χρησιμοποιήθηκε επίσης από την περιφέρεια Μαγκαντάν ως ώρα Μαγκαντάν. Αυτή η αλλαγή αντιστράφηκε την Κυριακή 26 Οκτωβρίου 2014.
Δείτε επίσης
Καμτσάτκα
Κρήνη του Τρίτωνα
Στο κέντρο της πολύβουης Πιάτσα Μπαρμπερίνι στη Ρώμη βρίσκεται η Κρήνη του Τρίτωνα (ιταλικά: Fontana del Tritone) του Τζiαν Λορέντσο Μπερνίνι. Δημιουργήθηκε για τον Πάπα Ουρβανό Η΄ το 1642, λίγο μετά την ολοκλήρωση του ανακτόρου του, του Παλάτσο Μπαρμπερίνι, που σήμερα στεγάζει την Έκθεση Αρχαίας Τέχνης. Δελφίνια ισορροπούν πάνω στα κεφάλια τους, στρίβοντας τις ενωμένες ουρές τους για να στηρίξουν ένα τεράστιο όστρακο. Πάνω σε αυτό παρουσιάζεται γονατιστός και σε υπερφυσικό μέγεθος, ο Τρίτων, μια θεότητα της θάλασσας κατά την ελληνορωμαϊκή μυθολογία. Ρίχνει πίσω το κεφάλι φυσώντας ένα πίδακα νερού ψηλά μέσα από ένα κοχύλι. Ανάμεσα στις ουρές των δελφινιών φαίνονται τα κλειδιά του Αγίου Πέτρου, η Τιάρα του Πάπα και το οικόσημο των Μπαρμπερίνι, με τις χαρακτηριστικές μέλισσες. Το σιντριβάνι αυτό από ασβεστόλιθο ήταν από τα πρώτα του διάσημου καλλιτέχνη και φτιάχτηκε για να παρέχει νερό από τo υδραγωγείο της Acqua Felice, το οποίο και ο Ουρβανός αναπαλαίωσε με μια μεγάλη γιορτή. Ήταν η τελευταία παραγγελία που ο Μπερνίνι έλαβε από το μεγάλο του προστάτη. Στην ίδια πλατεία βρίσκεται και η Κρήνη των Μελισσών του ίδιου καλλιτέχνη.
Εικόνες
Τρίτωνα Κατηγορία:Μπερνίνι
Το πορτραίτο μιας άγνωστης γυναίκας
Το πορτραίτο μιας άγνωστης γυναίκας, γνωστό επίσης και ως  Η Άγνωστη Γυναίκα, Μια Άγνωστη Κυρία ή  Άγνωστη (Ρωσικά: Неизвестная, <small contenteditable="false">tr. Neizvestnaya ) είναι έργο ζωγραφικής από τον Ρώσο καλλιτέχνη  Ιβάν Κραμσκόι, που φτιάχτηκε το  1883. Η ταυτότητα του μοντέλου είναι άγνωστη και αναπαριστά μια γυναίκα με  "ήρεμη δύναμη και  ευθύ βλέμμα". Είναι ένα από τα πιο γνωστά έργα τέχνης της Ρωσίας, παρόλο που ένας αριθμός  κριτικών  ήταν αγανακτισμένοι όταν πρωτοεκτέθηκε και καταδίκασαν  αυτό που είδαν ως αναπαράσταση μιας ανήθικης και υπεροπτικής γυναίκας. Η δημοφιλία του μεγάλωσε με την αλλαγή που συντελέστηκε στο δημόσιο γούστο.
Ο πίνακας βρίσκεται στην Πινακοθήκη Τρετιακόφ, στη Μόσχα, ενώ μια προγενέστερη έκδοσή του, επίσης με χρονολογία 1883, φιλοξενείται στο Κέντρο Τεχνών στο Κίελο.
Περιγραφή και υποδοχή
Το Πορτραίτο μιας Άγνωστης Γυναίκας  συνδυάζει τα στοιχεία της εικονογραφικής τέχνης και της παράδοσης του πορτραίτου στην τέχνη. Αυτή είναι ντυμένη με μαύρη γούνα  και βελούδινο πανωφόρι, γούνινο καπέλο και δερμάτινα γάντια. Η γυναίκα κάθεται σε μια ανοιχτή άμαξα  στη γέφυρα Ανίτσκοβ στην Αγία Πετρούπολη.
Η ταυτότητά της δεν έχει εξακριβωθεί από τους ιστορικούς της τέχνης. Ο Κραμσκόι έδωσε στον πίνακα αυτόν το όνομα  Άγνωστη και δεν την ανέφερε σε κανένα από τα γράμματα του ή τα ημερολόγιά του, πράγμα που οδήγησε σε αρκετή παραφιλολογία και στην μεγάλη αινιγματική φήμη του πίνακα.
Το πορτραίτο φιλοτεχνήθηκε στην ύστερη φάση της ζωής του Κραμσκόι. Ξεκίνησε την καριέρα του ως επαναστάτης ζωγράφος που εργάζονταν έξω από το σύστημα, και πολύ νωρίς αποδιώχτηκε από τη Ρωσική Ακαδημία. Το 1883, είχε φτάσει στο απόγειο της φήμης του  και εργάζονταν υπό το υψηλότερο επίπεδο προστασίας δημιουργώντας πορτραίτα για τον Τσάρο Αλέξανδρο τον 3ο και τη γυναίκα του  Μαρία Φεοντόροβνα. Υπήρξε επίσης ένας από τους ιδρυτές και  αρχηγούς των Πιριντβίζνικι.
Εντούτοις, το Το πορτραίτο μιας άγνωστης γυναίκας προκάλεσε μια δυνατή αίσθηση όταν πρωτοεκτέθηκε, περισσότερο ως αποτέλεσμα  του θέματος του πίνακα παρά για την αισθητική του έργου. Ένας αριθμός  κριτικών της τέχνης υπέθεσε ότι η γυναίκα ήταν πόρνη. Κάποιος κριτικός  περιέγραψε τον πίνακα ως απεικόνιση "κάποιας κοκέτας σε μια άμαξα", ενώ κάποιος άλλος έγραψε  για   "μια προκλητικά όμορφη γυναίκα, μέσα στο βελούδο και τη γούνα, να ρίχνει ένα αισθησιακό βλέμμα μετά μορφασμού  επάνω από μια πολυτελή άμαξα  - δεν είναι αυτό ένα από τα κατάλοιπα των μεγάλων πόλεων  που επιτρέπουν σε άξιες προς περιφρόνηση γυναίκες να ντύνονται  με ενδυμασίες που αγοράστηκαν με αντίτιμο τη γυναικεία αγνότητα στους δρόμους;"  Ο Κραμσκόι παρατήρησε, "Μερικοί άνθρωποι είπαν ότι δεν είναι γνωστό ποιά είναι αυτή η γυναίκα. Αν είναι έντιμη ή αν πουλάει τον εαυτό της.  Μέσα της όμως βρίσκεται μια ολόκληρη εποχή."
Ο Πάβελ Τρετιακόφ αρνήθηκε να αγοράσει τον πίνακα για την πινακοθήκη του. Εντούτοις, η δημοφιλία του γρήγορα μεγάλωσε, εν μέρει καθώς η ομορφιά του αμαρτήματος έγινε ένα δημοφιλές θέμα  στις τάξεις της επόμενης γενιάς των Ρώσων καλλιτεχνών. Ο πίνακας έχει περιγραφεί ως "ασυνήθιστα φωτεινός, ζωγραφισμένος πυκνά, και χαλαρά. Ο Κραμσκόι εμφανώς προσπάθησε να λάμψει με την εξαίρετη δεξιοτεχνία του."
Ο πίνακας έχει χρησιμοποιηθεί ως εξώφυλλο για κάποιες εκδόσεις της Άννα Καρένινα του Λέοντος Τολστόι. Το  2008, ο έφορος Valerie Hillings του  Μουσείου Γκουγκενχάιμ παρατήρησε ότι, "Πολλοί άνθρωποι σκέφτονται ότι  αυτή είναι κάτι σαν την Άννα Καρένινα. Έχει αυτό το είδος του ξεχωριστού αισθήματος, αυτή την ξεχωριστή Ρωσικότητα ".
Σπαρτιατική Συμμαχία
Η Πελοποννησιακή Συμμαχία ήταν μια ένωση κρατών της Πελοποννήσου με αρχηγό τη Σπάρτη. Η Συμμαχία αυτή ιδρύθηκε κατά τον 8ο αιώνα - 6ο αιώνα π.Χ. Οι σύμμαχοι της Σπάρτης ήταν όλες οι πελοποννησιακές πόλεις εκτός του Άργους και της Αχαΐας.
Πελοποννησιακή συμμαχία
Κατά τις αρχές του 5ου αιώνα π.Χ. το όνομα της συμμαχίας άλλαξε και από Σπαρτιατική ονομάστηκε Πελοποννησιακή συμμαχία, για να τονίσει το γενικό χαρακτήρα της. Οι σύμμαχοι ήταν οι ίδιοι και πάλι με τη Σπάρτη αρχηγό της συμμαχίας. Οι Αργείοι ήταν οι κυριότεροι εχθροί της Σπάρτης και γενικά της Σπαρτιατικής συμμαχίας. Το τέλος του Πελοποννησιακού πολέμου έφερε το Άργος στη συμμαχία. Όμως μετά από αποστασίες των συμμάχων της Σπάρτης η συμμαχία σιγά - σιγά άρχισε να διαλύεται.
Κοινό των Ελευθερολακώνων
Κατά τις αρχές του 2ου αιώνα π.Χ. δημιουργήθηκε -από τον Νάβι- ένα κοινό ανάμεσα στις λακωνικές πόλεις. Αυτό το κοινό ονομάστηκε Κοινό των Ελευθερολακώνων. Διατηρήθηκε μέχρι την εποχή του Διοκλητιανού.
Σπαρτιατικη συμμαχια Κατηγορία:Ιστορία της αρχαίας Σπάρτης
Αμαλία Μεγαπάνου
Η Αμαλία Μεγαπάνου (Αθήνα 1929 - Αθήνα 2 Ιουνίου 2020), το γένος Κανελλοπούλου, ήταν Ελληνίδα συγγραφέας. Υπήρξε σύζυγος του Κωνσταντίνου Καραμανλή.
Βιογραφία
Ήταν κόρη του Αναστάσιου Κανελλόπουλου και ανιψιά του πολιτικού και φιλοσόφου Παναγιώτη Κανελλόπουλου. Το 1951 παντρεύτηκε τον Κωνσταντίνο Καραμανλή, τον οποίο ακολούθησε στην εξορία του στο Παρίσι τη δεκαετία του 1960. Η σχέση τους κράτησε μέχρι το 1972, όταν αποφάσισε να πάρει διαζύγιο. Αιτία ήταν η δύσκολη συμβίωση, την οποία παραδέχτηκε και ο ίδιος ο Καραμανλής.
Παντρεύτηκε δεύτερη φορά τον μαιευτήρα Επαμεινώνδα Μεγαπάνο, στις 17 Μαΐου 1973, του οποίου το όνομα και χρησιμοποίησε στη συγγραφική της καριέρα. Πέθανε στην Αθήνα, στις 2 Ιουνίου 2020.
Με δωρεά της παραχώρησε τη συλλογή του πατέρα της, Αναστάσιου Κανελλόπουλου, στο ίδρυμα Κωνσταντίνος Καραμανλής.
Παραπομπές
Κατηγορία:Σύζυγοι Ελλήνων Πρωθυπουργών Κατηγορία:Σύζυγοι Προέδρων της Ελληνικής Δημοκρατίας Κατηγορία:Έλληνες συγγραφείς Αμαλια Μεγαπανου Κατηγορία:Κωνσταντίνος Καραμανλής
Κύκλος ύψους
Κύκλος ύψους ή παράλληλος ύψους ενός αστέρα ή άλλου ουράνιου σώματος ονομάζεται ο μικρός κύκλος που διαγράφει κάθε αστέρας κατά τη φαινομενική περιστροφή της ουράνιας σφαίρας. Ο κάθε κύκλος ύψους είναι παράλληλος προς τον μαθηματικό ορίζοντα.
Πηγές
Κατηγορία:Κοσμογραφία Κατηγορία:Αστρονομική Ναυτιλία Κατηγορία:Ουράνιο σύστημα συντεταγμένων
Σωτήρας Λακωνίας
Ο Σωτήρας είναι χωριό της δυτικής Μάνης της περιφερειακής ενότητας Λακωνίας. Είναι αναγνωρισμένος παραδοσιακός οικισμός και διατηρεί την παραδοσιακή αρχιτεκτονική της Μάνης.
Ο οικισμός απέχει 4 χιλιόμετρα από την Αρεόπολη. Διατήρησε ειδικό φορολογικό καθεστώς κατά την διάρκεια της οθωμανικής κυριαρχίας και ήταν πατρίδα των Μαυρομιχαλέων. Στο χωριό υπάρχει μια εκκλησία που χρονολογείται από το 1189 ιδιοκτησίας της οικογένειας Χρυσικάκη, όπου διασώζεται και διατηρείται μέχρι σήμερα από την ίδια οικογένεια.
Α.Ο. Οικονόμος Τσαριτσάνης
Ο Αθλητικός Όμιλος Οικονόμος Τσαριτσάνης είναι αθλητικός ποδοσφαιρικός σύλλογος της Τσαριτσάνης του Νομού Λάρισας. Ο Οικονόμος Τσαριτσάνης είναι ένα από τα πλέον ιστορικά σωματεία του Νομού και διανύει φέτος το 70ο έτος από την ίδρυσή του, μετρώντας πολλές διακρίσεις στο χώρο του επαγγελματικού και ερασιτεχνικού ποδοσφαίρου.
Ίδρυση και Όνομα
Ιδρύθηκε το 1953 έπειτα από την συγχώνευση των τοπικών σωματείων «Άρης», «Δάφνη», Οικονόμος και «Τούγια» με την ονομασία «Αθλητικός Όμιλος Οικονόμος Τσαριτσάνης». Πήρε το όνομα του από τον τσαριτσανιώτη διδάσκαλο του γένους, λόγιο και κληρικό Κωνσταντίνο Οικονόμου ο εξ Οικονόμων.
Στις 25 Ιανουαρίου 1953 έγινε η ιδρυτική γενική συνέλευση, στην οποία αποφασίστηκε η ίδρυση του Αθλητικού Ομίλου Τσαριτσάνης «Οικονόμος Εξ Οικονόμων»
Αναγνωρίζεται με την απόφαση 228 πρωτοδικείου Λάρισας της 22/05/1953. Έτσι γίνεται το πρώτο αναγνωρισμένο σωματείο της επαρχίας Ελασσόνας και το 13ο του Νομού Λάρισας. Εγγράφεται στην δύναμη της Ε.Π.Σ. Θεσσαλίας και στην δύναμη της Ε.Π.Ο με αριθμό μητρώου 548.Ήταν επίσης ένα από τα ιδρυτικά σωματεία της Ε.Π.Σ. Λάρισας το 1960.Συμμετέχει ανελλιπώς σε όλα τα πρωταθλήματα της Ε.Π.Σ. Λάρισας από την περίοδο 1960-61, έχοντας κατακτήσει το πρωτάθλημα το 1985,2010 και το 2018.
Άνοδος στα Εθνικά Πρωταθλήματα
Την περίοδο 2009-2010 αναδείχθηκε πρωταθλητής στο Α' τοπικό πρωτάθλημα της Ε.Π.Σ. Λάρισας κερδίζοντας την άνοδο στην Δ' Εθνική Κατηγορία.
Την αμέσως επόμενη περίοδο αναδείχθηκε πρωταθλητής του 4ου ομίλου της Δ' Εθνικής κερδίζοντας για πρώτη φορά στην ιστορία του την άνοδο στη Γ' Εθνική κατηγορία.
Την περίοδο 2011-12 έφτασε πολύ κοντά στην τρίτη συνεχόμενη άνοδο στη Β' Εθνική, την οποία έχασε για ένα βαθμό στα Play Off.
Στη Γ' Εθνική παρέμεινε για 5 περιόδους. Υποβιβάστηκε την σεζόν 2015-16 και επέστρεψε στα τοπικά πρωταθλήματα του Νομού Λάρισας.Την σεζόν 2016-17 κατέκτησε την 4η θέση και διεκδίκησε την άνοδο στην Γ´ Εθνική μέσω των μπαράζ.Τελικά τερμάτισε στην τρίτη θέση και δεν κατάφερε να ανέβει. Το 2017–18 κατέκτησε το πρωτάθλημα της Α ερασιτεχνικής κερδίζοντας την άνοδο στην Γ' Εθνική.Στην Γ´ Εθνική  έμεινε τρία χρόνια και υποβιβάστηκε ξανά στα τοπικά.
Τίτλοι - Διακρίσεις
Ο Οικονόμος έχει κατακτήσει:
Έχει επίσης τις ακόλουθες διακρίσεις:
Υποστηρικτές
Ο σύνδεσμος φιλάθλων του Οικονόμου Τσαριτσάνης είναι οι ZVAN BOYS. Ιδρύθηκαν στις 7 Σεπτεμβρίου 2008 και έκαναν την πρώτη παρουσία τους στο γήπεδο της Ελασσόνας στον αγώνα κυπέλλου ενάντια στην Ποδοσφαιρική Συνένωση Ελασσόνας.
Πηγές
Κατηγορία:Αθλητικοί σύλλογοι Λάρισας Κατηγορία:Ιδρύσεις αθλητικών συλλόγων το 1953 Κατηγορία:Ποδοσφαιρικές ομάδες Ελλάδας Κατηγορία:Ιδρύσεις ποδοσφαιρικών ομάδων το 1953
Άγριος σαν θύελλα
Η ταινία Άγριος σαν θύελλα (Πρωτότυπος Τίτλος Hud) είναι μοντέρνο γουέστερν παραγωγής 1963, σε σκηνοθεσία Μάρτιν Ριτ. Πρωταγωνιστές της ταινίας είναι ο Πωλ Νιούμαν, η Πατρίσια Νιλ, ο Μέλβιν Ντάγκλας και ο Μπράντον ΝτεΓουάιλντ. Η ταινία είναι κινηματογραφική προσαρμογή του μυθιστορήματος του Λάρι ΜακΜέρτρι που κυκλοφόρησε το 1961 με τίτλο Horseman, Pass By. Μαζί με την εύνοια των κριτικών και την εμπορική επιτυχία που είχε η ταινία όταν κυκλοφόρησε, έλαβε και εφτά υποψηφιότητες για όσκαρ, κερδίζοντας τρία, ένα Α' Γυναικείου Ρόλου για την Πατρίσια Νιλ, ένα Β' Ανδρικού Ρόλου για τον Μέλβιν Ντάγκλας και ένα για την ασπρόμαυρη φωτογραφία της.
Υπόθεση
Ο Χαντ Μπάνον (Πολ Νιούμαν) είναι ένας αδίστακτος και εγωκεντρικός νέος που έχει την ιδιότητα του να καταστρέφει οτιδήποτε αγγίζει. Ο Χαντ ζει τη "στιγμή" χωρίς να αναλαμβάνει ποτέ καμιά ευθύνη για τις επιπτώσεις των πράξεων του (και χωρίς να αισθάνεται καμιά τύψη), πράγμα που στεναχωρεί το γέρο πατέρα του Χόμερ (Μέλβιν Ντάγκλας). Όταν κάποια στιγμή οι εργάτες του υποστατικού των Μπάνον βρίσκουν μια πεθαμένη αγελάδα, μια σειρά γεγονότων φέρνουν την οικογένεια στη χρεοκοπία και πατέρα και γιο σε σύγκρουση. Μια σύγκρουση στην οποία είναι μάρτυρες ο εγγονός του Χόμερ κι ανιψιός του Χαντ, Λον (Μπράντον Ντε Γουάιλντ) και η υπηρέτρια του σπιτιού, Άλμα (Πατρίσια Νιλ).
Πληροφορίες παραγωγής
Βασισμένη σε μυθιστόρημα του Λάρι ΜακΜέρτρι, ενός συγγραφέα του οποίου πολλά μυθιστορήματα έχουν μεταφερθεί με επιτυχία στη μεγάλη οθόνη (Η Τελευταία παράσταση (The Last Picture Show, 1971) και Σχέσεις Στοργής (Terms Of Endearment, 1984), συν το όσκαρ που κέρδισε για τη διασκευή του διηγήματος της Άνι Προυλξ για Το μυστικό του Brokeback Mountain (Brokeback Mountain, 2005), η ταινία σηματοδότησε τη δεύτερή του συνεργασία με το σκηνοθέτη Μάρτιν Ριτ μετά την ταινία Πόθοι στην Κάψα του Καλοκαιριού (The Long, Hot Summer, 1958).
Η ταινία γυρίστηκε στο Κλωντ του Τέξας και αποτελεί ένα μοντέρνο γουέστερν. Ο Πωλ Νιούμαν προκειμένου να υποδυθεί με πειστικότητα τον κάουμποϊ δούλεψε σ' ένα ράντσο του Τέξας πριν ξεκινήσουν τα γυρίσματα. Η κινηματογραφική πρεμιέρα του φιλμ του Ριτ έγινε το Μάιο του 1963 και στέφθηκε με επιτυχία από κοινό και κριτικούς.
Διαφορές από το μυθιστόρημα
Στο μυθιστόρημα του ΜακΜέρτρι, η υπηρέτρια του Χαντ είναι νέγρα και ο ρόλος της είναι μεγαλύτερος σε σχέση με εκείνον της Πατρίσια Νιλ στην ταινία. Η Νιλ, παρά το γεγονός ότι η εμφάνισή της στην ταινία είναι σχετικά σύντομη, έλαβε το Όσκαρ Α' Γυναικείου Ρόλου για την ερμηνεία της.
Βραβεία
Η ταινία έλαβε 7 υποψηφιότητες για βραβείο όσκαρ και κέρδισε τρία. Ο παλαίμαχος Μέλβιν Ντάγκλας κατάφερε να αποσπάσει το πρώτο του όσκαρ για την ερμηνεία του, στο ρόλο του πατέρα του Χαντ, Όμερ κι η Πατρίσια Νιλ κατάφερε να αποσπάσει το Όσκαρ Α' Γυναικείου Ρόλου για την ερμηνεία της κακοποιημένης από το Χαντ υπηρέτριας Άλμα. Ο Νιούμαν στην τρίτη του υποψηφιότητα για Όσκαρ Α' Ανδρικού Ρόλου έχασε από το Σίντνεϊ Πουατιέ, που κρίθηκε νικητής για την ταινία Κάτω από το βλέμμα του Θεού (Lilies Of The Field). Η ταινία έλαβε επίσης Όσκαρ για την ασπρόμαυρη φωτογραφία του Τζέιμς Γονγκ Χάου.
Βραβεία Ακαδημίας Κινηματογράφου (Όσκαρ) Βράβευση:
Υποψηφιότητα:
Εξωτερικοί σύνδεσμοι
Κατηγορία:Αμερικανικές ταινίες Κατηγορία:Ταινίες του 1963 Κατηγορία:Ταινίες παραγωγής Paramount Pictures Κατηγορία:Ταινίες γουέστερν Κατηγορία:Αμερικανικές δραματικές ταινίες Κατηγορία:Ταινίες με ηθοποιό που κέρδισε Όσκαρ Α΄ Γυναικείου Ρόλου Κατηγορία:Ταινίες των οποίων ο κινηματογραφιστής κέρδισε Όσκαρ Καλύτερης Φωτογραφίας Κατηγορία:Ταινίες γυρισμένες στο Τέξας Κατηγορία:Ταινίες σε σκηνοθεσία Μάρτιν Ριτ
Σοβινιόν Μπλαν
thumb|250px|right|Σοβινιόν μπλαν Το σοβινιόν μπλαν (γαλ. Sauvignon blanc) είναι γαλλική ποικιλία της αμπέλου που χρησιμοποιείται για την παραγωγή λευκών κρασιών. Είναι μία από τις πιο δημοφιλείς ποικιλίες σε όλο τον κόσμο.
Τώρα η ποικιλία σοβινιόν μπλαν είναι η δεύτερη πιο δημοφιλής ποικιλία λευκών σταφυλιών μετά το μερλό. Κατάγεται από την κοιλάδα του Λίγηρα. Στην Ευρώπη καλλιεργείται επίσης στην περιοχή Μπορντώ στη Γαλλία, στις περιοχές Βένετο και Φρίουλι-Βενέτσια Τζούλια στην Ιταλία, στην Αυστρία, Ελβετία, Τσεχία, Σλοβενία, Κροατία, Σερβία, Ρουμανία, Ουγγαρία, Ισπανία κ.α.
Η ποικιλία σοβινιόν μπλαν εμφανίστηκε μετά από φυσική διασταύρωση των ποικιλιών σαβανιέν και σενέν μπλαν. Οι μεταλλάξεις του σοβινιόν μπλαν είναι σοβινιόν γκρί (ή σοβινιόν ροζέ), σοβινιόν νουάρ και σοβινιόν βιολέτ.
Οι βότρυες της ποικιλίας σοβινιόν μπλαν έχουν κυλινδρικό σχήμα, οι ράγες βρίσκονται πολύ κοντά. Ωριμάζει αρκετά αργά, περίπου μια εβδομάδα αργότερα από την ποικιλία σιλβάνερ. Έχει χαμηλή απόδοση: από τα σταφύλια που τρυγούν σε έκταση ενός εκταρίου παράγονται 60-70 εκατόλιτρα κρασί.
Συνωνυμία
Beyaz Sauvignon, Blanc doux, Blanc Fumé, Bordeaux bianco, Champagne, Douce blanche, Feher Sauvignon, Feigentraube, Fie, Fumé, Fumé Blanc, Fumé surin, Genetin, gennetin, Gentin, Gros Sauvignon, Libournais, Melkii sotern, Muskat Sylvaner, Muskatani Sivanec, Muskatni Silvanac, Muskatni Silvanec, Muskatsilvaner, Muskat-Sylvaner,Painechon, Pellegrina, Petit Sauvignon, Picabon, Piccabon, Pinot Mestny Bely, Pissotta, Puinechou, Punechon, Punechou, Quinechon, Rouchelin, Sampelgrina, Sarvonien, Sauternes, Sauvignon, Sauvignon Bianco, Sauvignon Blanco, Sauvignon fumé, Sauvignon gros, Sauvignon Jaune, Sauvignon jeune, Sauvignon petit, Sauvignon vert, Sauvignon White, Savagnou, Savignon, Sciampagna, Servanien, Servonien, Servoyen, Souternes, Sovinak, Sovinjon, Sovinjon beli, Sovinon, Spergolina, Surin, Sylvaner musqué, Uva Pergolina, Weißer Sauvignon и Zoeld Ortlibi.
Παραπομπές
Κατηγορία:Διεθνείς ποικιλίες σταφυλιών
Κώστας Μαρκόπουλος
Ο Κώστας Μαρκόπουλος (Αθήνα, 28 Δεκεμβρίου 1960 - ) είναι Έλληνας ιατρός, πολιτικός και πρώην βουλευτής της ΝΔ. Διετέλεσε υπουργός Τουριστικής Ανάπτυξης και κοινοβουλευτικός εκπρόσωπος της Νέας Δημοκρατίας.
Πολιτική δράση
Το 1977 εγγράφεται στην Ο.Ν.ΝΕ.Δ.. Ενώ από το 1978-84 υπήρξε μέλος της Δ.Α.Π. της Ιατρικής Σχολής Αθηνών. Το 1982-84 ήταν μέλος Κ.Σ. της Ε.Φ.Ε.Ε. Από το 1985-86 ήταν μέλος της εκτελεστικής επιτροπής της Ο.Ν.ΝΕ.Δ., γραμματέας της ΜΑΚΙ, υπό την προεδρία Βαγγέλη Μεϊμαράκη. Κατά τα έτη 1987 έως και το 1989 είχε αναλάβει την θέση του Περιφερειάρχη Ηπείρου και Δυτικής  Ελλάδος της Νέας Δημοκρατίας. Από το 1993 μέχρι το 1996 συμμετείχε στην ΠΟΛ.ΑΝ. Για 5 χρόνια (1999-2004) ήταν μέλος του τομέα υγείας της Νέας Δημοκρατίας με απόφαση του προέδρου της, Κώστα Καραμανλή.
Το 2004 εκλέγεται για πρώτη φορά βουλευτής του Νομού Εύβοιας με τη Νέα Δημοκρατία. Το 2007 επανεξελέγη με την ΝΔ στην ίδια εκλογική περιφέρεια (Νομός Εύβοιας). Το 2008 αναλαμβάνει την θέση του αναπληρωτή κοινοβουλευτικού εκπροσώπου της Κ.Ο. της ΝΔ. Tο 2009 ανέλαβε υπουργός Τουριστικής Ανάπτυξης με πρωθυπουργό τον Κωνσταντίνο Καραμανλή. Το 2009 επανεξελέγη με την Νέα Δημοκρατία και αναλαμβάνει κοινοβουλευτικός εκπρόσωπος της Κ.Ο. της Νέας Δημοκρατίας.
Το 2012 μετά την καταψήφιση του «Μνημονίου 2» διεγράφη από την κοινοβουλευτική ομάδα της Νέας Δημοκρατίας και από το κόμμα. Λίγες ημέρες μετά, προσχωρεί στο νεοϊδρυθέν κόμμα του Πάνου Καμμένου Ανεξάρτητοι Έλληνες. Στις 3 Απριλίου 2012, εκλέγεται από την Κ.Ο. των Ανεξάρτητων Ελλήνων γενικός γραμματέας της Κοινοβουλευτικής Ομάδας.
Στις 2 Ιουλίου 2013 επανεντάχτηκε στην κοινοβουλευτική ομάδα της Νέας Δημοκρατίας, μετά από την ανοιχτή πρόσκληση που απεύθυνε ο πρωθυπουργός Αντώνης Σαμαράς στο 9ο τακτικό συνέδριο της Νέας Δημοκρατίας.
Εξωτερικοί σύνδεσμοι
Κατηγορία:Έλληνες υπουργοί Τουριστικής Ανάπτυξης Κατηγορία:Βουλευτές εκλεγμένοι με τη Νέα Δημοκρατία Κατηγορία:Βουλευτές εκλεγμένοι με τους Ανεξάρτητους Έλληνες Κατηγορία:Βουλευτές Ευβοίας
Μάχη του Μαλανδρίνου
Η Μάχη του Μαλανδρίνου ήταν ένοπλη εξέγερση των Ελλήνων στην πρώιμη Επανάσταση του 1821 η οποία έλαβε χώρα 24-27 Μαρτίου 1821.
Η συμπλοκή
Όταν ήρθε η ώρα της εξέγερσης, εκατό χωρικοί από την Ξυλογαϊδάρα και τα γύρω χωριά σχημάτισαν σώμα υπό τον Γιαννάκη Κουτρούκη. Το σώμα αυτό συνενώθηκε με αυτό του Κατσικαπή και βάδισε ανήμερα του Ευαγγελισμού κατά του Μαλανδρίνου, ενώ συγχρόνως ερχόταν προς τον ίδιο σκοπό ο Θεόδωρος Χαλβατζής, πρωτοπαλίκαρο του Σκαλτσοδήμου, από το αντίθετο μέρος.
Πηγές
Κατηγορία:Μάχες της Ελληνικής Επανάστασης του 1821 Κατηγορία:Μάχες ελληνικού στρατού Κατηγορία:Μάχες της Οθωμανικής Αυτοκρατορίας Κατηγορία:Ιστορία της Φωκίδας
Τσεχική γλώσσα
Η Τσεχική γλώσσα (τσεχικά: český jazyk, čeština) είναι μία από τις Δυτικές Σλαβικές γλώσσες, μαζί με τα Σλοβακικά, Πολωνικά, Πομερανικά και τα Σορβικά. Ομιλείται από τους περισσότερους κατοίκους της Τσεχικής Δημοκρατίας και από Τσέχους σε όλο τον κόσμο (εκτιμάται πως διαθέτει συνολικά 12 εκατομμύρια ομιλητές). Τα Τσεχικά είναι εξαιρετικά συγγενή των Σλοβακικών και, σε μικρότερο βαθμό, των Πολωνικών. Οι περισσότεροι ενήλικες Τσέχοι και Σλοβάκοι μπορούν χωρίς δυσκολία να αλληλοκατανοηθούν καθώς μέχρι το διαχωρισμό της Τσεχοσλοβακίας ήταν εκτεθειμένοι και στις δύο γλώσσες στην εθνική τηλεόραση και ραδιόφωνο. Όσοι είναι γεννημένοι μετά το 1985 μπορεί να συναντούν δυσκολίες στην κατανόηση των λίγων λέξεων που διαφέρουν σημαντικά, ή στην κατανόηση γρήγορης εκφοράς προφορικού λόγου.
Φωνολογία
Η φωνολογία των Τσέχικων μπορεί να είναι επίσης εξαιρετικά δύσκολη για ομιλητές άλλων γλωσσών. Παραδείγματος χάριν πολλές λέξεις δεν παρουσιάζουν φωνήεντα. Δημοφιλές παράδειγμα αυτού είναι η φράση "strč prst skrz krk" που σημαίνει ‘χώσε ένα δάχτυλο στο λαιμό σου’.
Αλφάβητο και προφορά
Το τσεχικό αλφάβητο βασίζεται στο λατινικό. Ιδιαιτερότητα αποτελεί η ύπαρξη ενός διπλού γράμματος, του «ch», το οποίο θεωρείται σύμφωνο και ταξινομείται μετά το «h».
Γενικά οι λέξεις τονίζονται στην πρώτη συλλαβή.